MUNICIPIUL SATU MARE

Nr. 48158/19.08.2026


Kereskényi Gábor, Primar al Municipiului Satu Mare,
       În temeiul prevederilor art. 136 alin.(1) din Ordonanța de Urgență a Guvernului nr.57/2019 privind Codul administrativ, îmi exprim inițiativa în promovarea unui proiect de hotărâre având ca obiect ”darea în administrare către Creșa Satu Mare a imobilului situat în Satu Mare str. Iuliu Coroianu nr. 46”, 
În susținerea căruia formulez prezentul

                        REFERAT DE APROBARE


          Având în vedere faptul că s-a finalizat obiectivul de investiții „Proiect Tip – Construire și dotare creșă mare pentru 110 copii, strada Iuliu Coroianu nr. 46 ”,
proiect finanțat prin Planul Național de Redresare și Reziliență, pentru utilizarea acestuia potrivit destinației pentru care a fost realizată investiția, precum și gestionarea, întreținerea și exploatarea corespunzătoare a clădirii și a dotărilor aferente este necesată transmiterea în administrare către instituția Creșa Satu Mare.  
           În conformitate cu prevederile art. 108 lit. a) din Codul Administrativ,   bunurile proprietate publică a unităților administrativ-teritoriale pot fi date în administrare instituțiilor publice, iar în cazul de față se poate realiza darea în administrare către Creșa Satu Mare, ca instituție din subordinea unității administrativ teritoriale.
Urmare a celor prezentate mai sus, pentru respectarea prevederilor legale în vigoare propun spre analiză şi aprobare Consiliului local al municipiului Satu Mare prezentul proiect de hotărâre.

